A Bizottság 2181/97/EK rendelete
(1997. november 3.)
a kenhető zsírokra vonatkozó előírások megállapításáról szóló 2991/94/EK tanácsi rendelet, valamint a tej és tejtermékek forgalmazása során használt megnevezések védelméről szóló 1898/87/EGK bizottsági rendelet alkalmazására vonatkozó egyes részletes szabályok megállapításáról szóló 577/97/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kenhető zsírokra vonatkozó előírások megállapításáról szóló, 1994. december 5-i 2991/94/EK tanácsi rendeletre [1] és különösen annak 8. cikkére,
tekintettel a legutóbb az Ausztria, Finnország és Svédország csatlakozási okmánya által módosított, a tej és tejtermékek forgalmazása során használt megnevezések védelméről szóló, 1987. július 2-i 1898/87/EGK bizottsági rendeletre [2] és különösen annak 4. cikke (2) bekezdésére,
mivel az 1278/97/EK rendelettel [3] módosított, a kenhető zsírokra vonatkozó előírások megállapításáról szóló 2991/94/EK tanácsi rendelet, valamint a tej és tejtermékek forgalmazása során használt megnevezések védelméről szóló 1898/87/EGK bizottsági rendelet alkalmazására vonatkozó egyes részletes szabályok megállapításáról szóló, 1997. április 1-i 577/97/EK bizottsági rendelet [4] 2. cikkének (1) bekezdése meghatározza a kenhető zsírok zsírtartalmának feltüntetésére vonatkozó szabályokat; mivel a rendelet 2. cikkének (3) bekezdése előírja a szabályok betartásának ellenőrzésére szolgáló módszer kialakítását;
mivel kidolgozták az 577/97/EK rendelet 2. cikke (2) bekezdésének rendelkezései alá nem tartozó kenhető zsírok feltüntetett zsírtartalmának ellenőrzése szolgáló alkalmas eljárást, és ezt be kell vezetni; mivel ez legkézenfekvőbben az 577/97/EK rendelet módosításával érhető el; mivel, hogy a módszer használatára vonatkozó tapasztalatok megszerzéséhez idő álljon rendelkezésre, késleltetni kell azt az időpontot, amelytől kezdve a módszert alkalmazni kell;
mivel az érintett irányítóbizottságok nem adtak véleményt az elnökeik által meghatározott határidőn belül,
ELFOGADTA EZT A RENDELETET:
1. cikk
Az 577/97/EK rendelet a következők szerint módosul.
1. a 2. cikk (3) bekezdésének helyébe a következő lép:
"(3) Az (1) bekezdés betartásának ellenőrzésére 1998. július 1-től alkalmazandó eljárás a II. mellékletben meghatározottak szerint történik.";
2. a melléklet I. mellékletté válik;
3. a rendelet a következő melléklettel egészül ki:
"II. MELLÉKLET
A kenhető zsírok feltüntetett zsírtartalmának ellen- őrzése
Az ellenőrizendő és elemzendő tételből véletlenszerűen öt mintát kell venni. A következő két eljárást kell alkalmazni:
A. Az öt nyert eredmény számtani közepét össze kell hasonlítani a feltüntetett zsírtartalommal. A feltüntetett zsírtartalom akkor minősül megfelelőnek, ha a zsírtartalom számtani közepe nem különbözik 0,5 százalékpontnál többel a feltüntetett zsírtartalomtól.
B. Az öt egyedi eredményt össze kell vetni a 2. cikk (1) bekezdésének b) pontjában megadott tűréshatárral (2 %).
Ha az öt egyedi eredmény legnagyobb és legkisebb értéke közötti különbség kisebb vagy egyenlő 2 %-kal, akkor a 2. cikk (1) bekezdése b) pontjának előírásait teljesítettnek kell tekinteni.
Amennyiben az A és B pont szerinti feltételek betartását megállapították, akkor a megvizsgált tételt úgy kell tekinteni, hogy az megfelel a 2. cikk (1) bekezdésének a) és c) pontjában meghatározott előírásoknak, még akkor is, ha a kombinált vizsgálati eljárás során az öt érték egyike kívül esik a +/- 1 %-os tűréshatáron.
"2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1997. november 3-án.